
Kúpna zmluva
uzavretá podľa §588 a nasl. zákona č. 40/1964 Zb. Občianskeho zákonníka v platnom znení

I. 
Zmluvné strany

1.1 Predávajúci: 
Názov 			Obec Klokočov 
Sídlo:			Klokočov 962, 023 22 Klokočov  
IČO:			00314048
V zastúpení:		Ing. Radoslav Zajac, MBA., LL.M. – starosta obce
IBAN:			SK79 5600 0000 0055 2810 8012 
(ďalej ako „predávajúci“)

1.2 Kupujúci:
Meno a priezvisko:
Rodné priezvisko:		
Dátum narodenia: 			
Rodné číslo:			
Bydlisko:					
Štátna príslušnosť:
Telefonický kontakt:
alebo
Obchodné meno:
Sídlo / miesto podnikania:
Právna forma:
IČO:
Bankové spojenie, IBAN:
V zastúpení:
Telefonický kontakt:
ďalej ako „kupujúci“)
uzatvárajú túto Kúpnu zmluvu

II. 
Všeobecné ustanovenia

2.1 Predávajúci je podľa technického preukazu č. TB 450587 vlastníkom                        vozidla: traktor kolesový poľnohospodársky značky ZETOR typ 16245, rok výroby   1991, VIN: 162450377, evidenčné číslo: CA457AC
                        (ďalej ako „predmet kúpy“)
III. 
Predmet kúpy

3.1 Predmetom tejto kúpy je prevod vlastníckeho práva k predmetu kúpy z predávajúceho na kupujúceho za podmienok stanovených touto zmluvou.
3.2 Touto zmluvou predávajúci predáva predmet kúpy kupujúcemu do výlučného vlastníctva a zaväzuje sa ho odovzdať v deň zaplatenia kúpnej ceny zo strany kupujúceho predávajúcemu.
3.3 Touto zmluvou kupujúci od predávajúceho kupuje predmet kúpy do vlastníctva a zaväzuje sa zaplatiť zaň kúpnu cenu za podmienok stanovených touto zmluvou. 

IV. 
Predmet zmluvy

4.1 Predávajúci predáva kupujúcemu do výlučného vlastníctva „predmet kúpy“ a zaväzuje sa splniť aj ostatné povinnosti, podmienky a predpoklady v Zmluve uvedené.
4.2 Kupujúci kupuje od predávajúceho do výlučného vlastníctva „predmet kúpy“ a zaväzuje sa splniť aj ostatné povinnosti, podmienky a predpoklady v Zmluve uvedené.

V. 
Kúpna cena

5.1 Kupujúci uhradí predávajúcemu kúpnu cenu v sume ................................ €, ktorá kúpna cena bola stanovená ako najvyššia ponúknutá kúpna cena v rámci verejnej obchodnej súťaže č. 2/2026 vyhlásenej na základe uznesenia Obecného zastupiteľstva obce Klokočov č. 441/2026 zo dňa 22.04.2026.
5.2 Minimálna kúpna cena v rámci verejnej obchodnej súťaže bola stanovená na sumu 9 508,00 € a pozostávala z:
· všeobecnej hodnoty predmetu kúpy určenej Znaleckým posudkom č. 6/2026 zo dňa 23.03.2026 vypracovaného Ing.Ing. Vladimírom Svrčekom, znalcom v odbore cestná doprava, odvetvie technický stav cestných vozidiel, odhad hodnoty cestných vozidiel – v sume 9 308,00 €
· nákladov spojených s vypracovaním znaleckého posudku – v sume 200,00 €
5.3 Kúpnu cenu za predmet kúpy podľa bodu 5.1 tejto zmluvy uhradí kupujúci nasledovne:
1. časť kúpnej ceny v sume 1 000,00 € uhradil kupujúci predávajúcemu počas trvania verejnej obchodnej súťaže, t.j. pred podpisom tejto zmluvy na bankový účet predávajúceho, čo bolo podmienkou verejnej obchodnej súťaže
2. časť kúpnej ceny v sume ............... € uhradí kujúci v lehote do troch dní odo dňa podpisu tejto zmluvy, a to bezhotovostným prevodom na bankový účet predávajúceho, IBAN: SK79 5600 0000 0055 2810 8012, poznámka: OVS č. 2/2026, kúpna cena – Zetor 16245
5.4 Zmluvné strany sa dohodli, že pokiaľ bude zo strany kupujúceho uhradená kúpna cena, tak ako je uvedené v bode 5.3 zaväzuje sa predávajúci odovzdať mu predmet kúpy v deň úhrady kúpnej ceny.  

VI. 
Ostatné dojednania zmluvných strán

6.1 Predávajúci predáva predmet kúpy tak ako stojí a leží, bez záložných práv a iných práv zodpovedajúcich právam tretích osôb k cudzej veci. Rovnako prehlasuje, že 
predmet kúpy nepochádza z trestnej činnosti a ani s ním nebola páchaná trestná činnosť. 
6.2 Predávajúci spoločne s vozidlom vydáva kupujúcemu technický preukaz č. TB 450587, osvedčenie o evidencii časť I č. DZM11823, protokol o kontrole technického stavu časť A – technická kontrola zo dňa 06.11.2025 a protokol o kontrole technického stavu časť B – emisná kontrola zo dňa 06.11.2025.
6.3 Kupujúci berie na vedomie, že rok výroby vozidla: 1991 a jeho stav zodpovedá technickému opotrebeniu vozidla tohto roku výroby, s čím sa osobnou prehliadkou náležite oboznámil. Vozidlo má platnú technickú a emisnú kontrolu do 06.11.2029.
6.4 Kupujúci vyhlasuje, že je mu známy stav predmetu kúpy, nakoľko predmet kúpy bol pred dňom podpísania tejto zmluvy zverejnený na úradnej tabuli a webovom sídle predávajúceho a bolo možné osobné pozretie, pozná jeho technický stav a kupuje ho v stave, v akom sa nachádza, t.j.  tak ako stojí a leží.
6.5 Vzhľadom na článok 6 bod 6.4 tejto zmluvy predávajúci nezodpovedá za vady tovaru a v zmysle ustanovenia § 501 č. 40/1964 Zb. Občianskeho zákonníka v platnom znení neposkytuje kupujúcemu záruku za akosť. 
6.6 Predávajúci vyhlasuje, že ku dňu podpisu tejto zmluvy zmluvnými stranami na predmete kúpy neviaznu žiadne záložné práva ani akékoľvek iné práva tretích osôb, ktoré by obmedzovali vlastníka predmetu kúpy v jeho držbe, užívaní a v disponovaní s ním.  Ku dňu podpisu tejto zmluvy neprebiehajú súdne konania, exekučné konania alebo iné konania pred akýmkoľvek štátnym orgánom, správnym orgánom, orgánom štátnej správy alebo samosprávy vedené proti predávajúcemu, ktoré by svojím účinkom mohli znemožniť, obmedziť, oddialiť alebo inak sťažiť prevod vlastníckeho práva k predmetu kúpy na kupujúceho, a ktoré po nadobudnutí vlastníckeho práva k predmetu kúpy kupujúcim ohrozia alebo sú spôsobilé ohroziť vlastnícke právo kupujúceho. 
6.7 V prípade, ak zo strany kupujúceho nedôjde k úhrade kúpnej ceny tak ako je uvedené v čl. 5 bod 5.3 má predávajúci právo odstúpiť od zmluvy.
6.8 [bookmark: _GoBack]Kupujúci je povinný predmet kúpy prihlásiť na príslušnom DI PZ ako i uzatvoriť povinné zmluvné poistenie do desiatich dní od uzatvorenia tejto kúpnej zmluvy.

VII. 
Záverečné ustanovenia

7.1 Zmluvné strany sa dohodli, že všetky dodatky a zmeny k zmluve musia mať písomnú formu.
7.2 Táto zmluva nadobúda platnosť dňom jej podpisu oboma zmluvnými stranami. 
7.3 Táto zmluva je povinne zverejňovanou zmluvou podľa ust. § 5a zákona č. 211/2000 Z. z. o slobodnom prístupe k informáciám a účinnosť nadobúda podľa ust. § 47a ods. 1 zákona č. 40/1964 Zb. Občiansky zákonník dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
7.4 Zmluva je vyhotovená v dvoch rovnopisoch, z ktorých každá zmluvná strana obdrží jeden.
7.5 Zmluvné strany vyhlasujú, že zmluva bola uzatvorená vážne, zrozumiteľne a určite, nie v tiesni, ani za nápadne nevýhodných podmienok, pred podpisom si ju prečítali, porozumeli jej obsahu a na znak súhlasu podpísali.   




V Klokočove  dňa ..............................

Predávajúci:							Kupujúci:


......................................						......................................
Obec Klokočov							
v zast.: Ing. Radoslav Zajac, MBA., LL.M.				
starosta obce 								
 

